নিউজ ডেস্ক,৩১ জুলাই, বিডিনিউজ রিভিউজ.কম:: জাতির জনক বঙ্গবন্ধু শেখ মুজিবুর রহমানের ছোট মেয়ে শেখ রেহানাকে টুঙ্গিপাড়া উপজেলা আওয়ামী লীগের উপদেষ্টা পরিষদে রাখা হয়েছে। আর বঙ্গবন্ধুর বড় মেয়ে ও প্রধানমন্ত্রী শেখ হাসিনাকে করা হয়েছে কার্যনিবার্হী কমিটির সদস্য। অবশ্য শেখ হাসিনা গত ২৫ বছর ধরেই আওয়ামী লীগের সভাপতি। তবে তার ছোট বোন শেখ রেহানা দূর থেকেই সহযোগিতা করে আসছেন। এতদিন তিনি দলের কোনো পদে আসেননি। তবে গত ১৭ জুলাই ঘোষিত টুঙ্গিপাড়া উপজেলা আওয়ামী লীগের পূর্ণাঙ্গ কমিটিতে শেখ রেহানাকে উপদেষ্টা মন্ডলীর ৩ নম্বর সদস্য ও শেখ হাসিনাকে কার্যনির্বাহী কমিটির এক নম্বর সদস্য করা হয়েছে বলে নিশ্চিত করেছেন স্থানীয় শীর্ষ নেতারা।